HU
2023.2.20.
Az Európai Unió Hivatalos Lapja
C 63/47
A Törvényszék 2022. december 15-i végzése – Leonardo kontra Frontex (T-675/20. sz. ügy) (1) („A dokumentumokhoz való hozzáférés – 1049/2001/EK rendelet – Közbeszerzési eljárás – Légi felügyeleti szolgáltatás – Távirányítású légijármű-rendszer – A hozzáférés megtagadása – Az eljárásban részt vevő két fél okafogyottság megállapítása iránti kérelme – Elállás hiánya – A megfelelő igazságszolgáltatás elve – Okafogyottság”) (2023/C 63/60) Az eljárás nyelve: olasz Felek Felperes: Leonardo SpA (Róma, Olaszország) (képviselők: M. Esposito, F. Caccioppoli és G.
Calamo ügyvédek) Alperes: Európai Határ- és Partvédelmi Ügynökség (képviselők: H. Caniard, T. Knäbe és W.
Szmidt meghatalmazottak, segítőjük: B. Wägenbaur ügyvéd) Az ügy tárgya Az EUMSZ 263.
cikken alapuló keresetében a felperes lényegében az Európai Határ- és Partvédelmi Ügynökség (Frontex) 2020. október 5-i határozatának megsemmisítését kéri, amelyben a Frontex elutasította a felperes által az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001.
L 145., 43. o.; magyar nyelvű különkiadás 1. fejezet, 3. kötet, 331. o.) alapján benyújtott, dokumentumokhoz való hozzáférés iránti megerősítő kérelmet.
A végzés rendelkező része 1) A keresetről már nem szükséges határozni.
2) A Törvényszék a Leonardo SpA-t kötelezi a saját költségeinek, valamint az Európai Határ- és Partvédelmi Ügynökség részéről felmerült költségeknek a viselésére.
(1)
HL C 19., 2021.1.18.
A Törvényszék 2022. december 19-i végzése – XH kontra Bizottság (T-522/21. sz. ügy) (1) („Közszolgálat – Tisztviselők – Előléptetés – 2020. évi előléptetési időszak – A felperes Sysper 2 adatlapjának kijavítását elutasító határozat – A felperes előléptetését mellőző határozat – Keresetindítási határidő – Imperatív jelleg – Kezdőpont – Költségmentesség iránti kérelem – A határidők felfüggesztése – A határidők számítása – Elkésettség – Előre nem látható körülmények vagy vis maior – Menthető tévedés – Elfogadhatatlanság”) (2023/C 63/61) Az eljárás nyelve: angol Felek Felperes: XH (képviselő: K. Górny-Salwarowska ügyvéd) Alperes: Európai Bizottság (képviselők: M. Brauhoff, L. Hohenecker és L.
Vernier meghatalmazottak) Az ügy tárgya Az EUMSZ 270.
cikkre alapított keresetében a felperes elsősorban az Európai Bizottság 2020. november 24-i, a felperes Sysper 2 adatlapjának kijavítását elutasító – a felperes panaszát elutasító 2021. június 16-i határozattal megerősített – határozatának, másodsorban a Bizottság 2020. november 12-i, a felperesnek a 2020-ban előléptetett tisztviselők listájára való felvételét mellőző – a felperes panaszát elutasító 2021. június 8-i határozattal megerősített – határozatának megsemmisítését, és harmadsorban az őt ért kár megtérítését kéri.